Bakit natin pinipigilan ang mga langaw na dumapo sa pagkain natin?
Pinipigilan nating dumapo sa pagkain ang mga langaw upang maiwasan ang pagkasira o kontaminasyon ng pagkain. Dumadapo ang langaw sa iba't ibang lugar, kabilang na ang mga maruruming lugar at bagay na maaring magdala ng sakit. Maliban dito, maaaring mag-iwan ng laway, dumi o mangitlog ang langaw kapag nakadapo ito sa pagkain. Nakatutulong ang pagbugaw ng langaw, pagtakip nang maayos sa pagkain at regular na paglilinis upang maiwasn ang pagdapo ng langaw sa pagkain.